Леда Милева
Врабчета и момчета

chitanka.info

Чирикат на двора

две сиви врабчета

с боси крачета:

— Кой е като нас юнак

да излезе в студ и сняг?

— Аз не съм! — отвръща им Писана. —

Ще преда, ще мъркам на тавана.

— Аз не съм! — извива Петльо глас. —

Ще пресипна в тоя страшен мраз.

Само две момчета чипоноси

тичат и шейничка всяко носи.

А врабчетата?

Кацнаха по раменете на момчетата.

Хубаво е сред вихрушки бели

да намериш вън другари смели.

Хубаво е в снеговита зима

да се возят дружно четирима.

Ф-ъ-ъ-ър!

Момчетата и двете птички

полетяха с бързите шейнички.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.